**ԱՄՓՈՓԱԹԵՐԹ**

**«Հայաստանի Հանրապետության ԿԱՌԱՎԱՐՈւԹՅԱՆ 2014 ԹՎԱԿԱՆԻ ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ԼՐԱՑՈւՄՆԵՐ ԵՎ ՓՈՓՈԽՈւԹՅՈւՆ ԿԱՏԱՐԵԼՈւ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | 20.05.2020 թ. |
| N 01/11-1/7414-2020 |
|  1. Նախագծով նախատեսվում է «Աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման տրամադրում» ծրագրում ներդնել ենթածրագիր 3-ը, որի շահառուներն առաջնահերթության կարգով հանդիսանալու են անձինք, որոնց աշխատանքային պայմանագիրը լուծվել է կորոնավիրուսի հետևանքով 2020 թվականի մարտի 13-ից մինչև դեկտեմբերի 31-ը ընկած ժամանակահատվածում։ Այս կապակցությամբ առաջարկում ենք նշված միջոցառումը դիտարկել կորոնավիրուսի տնտեսական և սոցիալական ազդեցությունների չեզոքացմանն ուղղվող հերթական միջոցառումների ենթատեքստում, նկատի ունենալով նաև այն հանգամանքը, որ ոլորտը կարգավորող բազային նորմատիվ ակտում կորոնավիրուսի տնտեսական և սոցիալական ազդեցությունների չեզոքացմանն ուղղվող միջացառման նախատեսումը կարող է այլևս ժամանակավրեպ լինել առաջիկա տարիների համար։ | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
| **2. ՀՀ էկոնոմիկայի նախարարություն** | 02.06.2020 թ. |
| N 01/7251-2020 |
| 1. Նախագծի 1-ին կետի 1-ին ենթակետի և 3-րդ ենթակետի համաձայն նախատեսվում է «աշխատաշուկայում անմրցունակ անձանց» բառերը փոխարինել «գործազուրկների» բառով, սակայն համաձայն «Զբաղվածության մասին» Հայաստանի Հանրապետության օրենքի 20-րդ հոդվածի 12-րդ մասի 5-րդ կետի ՀՀ կառավարությունը սահմանում է կարգ աշխատաշուկայում անմրցունակ անձանց աշխատանքի տեղավորելիս պետական աջակցության մասով: Արդյունքում, Նախագծով առաջարկվող փոփոխության դեպքում «աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման տրամադրման կարգը» վերանում է, ինչն առաջացնում է օրենսդրական բաց: | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
|  2. Առավել հստակության համար առաջարկում ենք սահմանել «աշխատաշուկայում անմրցունակ անձ» հասկացությունը:  | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
| 3. Նախագծի 3-րդ կետի գ. ենթակետի համաձայն Որոշման 8-րդ Հավելվածի 2-րդ կետի առաջին նախադասությունը վերաշարադրվում է, սակայն արդյունքում ստացվում է երկու հասկացությունների` «աշխատաշուկայում անմրցունակ անձ» և «գործազուրկ», կիրառումը նույն հատվածում, որտեղ «աշխատաշուկայում անմրցունակ անձ»-ը փոխարինվել էր «գործազուրկ» բառով: Խնդրում ենք հստակեցնել վերոնշյալ հասկացությունների կիրառումը: | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
|  4. Նախագծում լրացվող 4-րդ գլուխը չի համապատասխանում «Նորմատիվ իրավական ակտերի մասին» ՀՀ օրենքի 14-րդ հոդվածի 11-րդ մասի պահանջներին: | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
|  5. Նախագծի 1-ին մասի 3-րդ ենթակետի դ. պարբերության «ենթածրագիր 3» և Նախագծում լրացվող 4-րդ գլխի 44-րդ կետի «(այսուհետ` ենթածրագիր 3)» հասկացություններն անհրաժեշտ է հստակեցնել: | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
|  6. Նախագծում լրացվող 4-րդ գլխի 46-րդ կետի 3-րդ ենթակետում անհրաժեշտ է ներառել տարիքային սահմանափակում, ինչպես դա արված է նույն որոշման այլ կետերով (Օրինակ` Հավելված 8, Գլուխ 2, կետ 7, ենթակետ 3, Հավելված 21, Գլուխ 1, կետ 7, ենթակետ 2 և այլն): | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
| **3. ՀՀ արդարադատության նախարարություն** | 10.06.2020 թ. |
| N 01/27.1/12543-2020 |
|  1. Առաջարկություններ չկան։ |  |
| **4. ՀՀ վարչապետի աշխատակազմի սոցիալական հարցերի վարչություն** | 19.06.2020 թ. |
| N 01/09.1/30099-2020 |
|  1. Նախագծի 1-ին կետի 1-ին ենթակետով նախատեսվում է աշխատանք փնտրող անձանց նաև առցանց եղանակով հաշվառվելու հնարավորություն տալ, սակայն բացակայում է դրա իրականացման մեխանիզմը: Բացի այդ, առաջարկվող կարգավորումը թերի է, քանի որ հատվածական լուծում է նախատեսում՝ չանդրադառնալով ՀՀ կառավարության 2014 թվականի ապրիլի 17-ի N 534-Ն որոշման N 3 հավելվածով հաստատված՝ աշխատանք փնտրող անձի հաշվառման համար անհրաժեշտ փաստաթղթերի ցանկը, դրանց ներկայացման կարգն ու ժամկետները, աշխատանք փնտրող անձի հաշվառման և հաշվառումից հանելու կարգում նախագծի տրամաբանությունից բխող ամբողջական փոփոխություններ կատարելու անհրաժեշտությանը: Մասնավորապես, նախագծի ընդունման պարագայում ժամանակավրեպ կդիտվի վերոնշյալ կարգի 19-րդ կետը, որն աշխատանք փնտրող անձի համարնախատեսում է տարածքային կենտրոնում առցանց եղանակով նախնական գրանցվելու հնարավորություն՝ այդ փաստը չհամարելով լիարժեք հաշվառում: | Ընդունվել է։Հաշվի առնելով այն հանգամանքը, որ իրավակիրառական պրակտիկայում կարգի 19-րդ կետը չի կիրառվում, ինչպես նաև տարընկալումից խուսափելու համար նախագծով առաջարկվել է նշված կետն ուժը կորցրած ճանաչել։ |
|  2. Լրացուցիչ հիմնավորման կարիք ունի նախագծի 1-ին կետի 2-րդ ենթակետով աշխատաշուկայում անմրցունակ անձանց աշխատանքի տեղավորման դեպքում միանվագ փոխհատուցման չափերը 50.000-200.000-ի փոխարեն 100.000-350.000 դրամ դարձնելու հանգամանքը:  | ՀՀ կառավարության 2014 թ. ապրիլի 17-ի N 534-Ն որոշման N 8 հավելվածում կատարվող փոփոխությունները հանվել են նախագծից։ |
|  3. Բացակայում է նախագծի հանրային քննարկման մասին տեղեկանքը (ՀՀ կառավարության 10.10.2018թ. N 1146-Ն որոշման հավելվածի 3-րդ կետի պահանջ): | Ընդունվել է։ |
| **5. ՀՀ վարչապետի աշխատակազմի իրավաբանական վարչություն** | 30.07.2020 թ. |
| N 02/11.5/36392-2020 |
| 1. Նախագծի 1-ին կետի 1-ին ենթակետով նախատեսվում է տարածքային կենտրոնում հաշվառվելու համար անհրաժեշտ մի շարք փաստաթղթերի (3-րդ հավելվածի 3-րդ կետի 1-5-րդ ենթակետերով) ներկայացում էլեկտրոնային պատկերատպված (սքանավորված) տարբերակով, սակայն որևէ անդրադարձ չի կատարվում մայր որոշման 3-րդ հավելվածի 3-րդ կետի 6-րդ ենթակետով նախատեսված գրավոր դիմումին (որը ևս, ի թիվս 3-րդ կետով նախատեսված մյուս փաստաթղթերի, անհրաժեշտ է ներկայացնել տարածքային կենտրոնում հաշվառվելու համար) կամ, օրինակ, նույն հավելվածի 12-րդ կետի 1-ին ենթակետով աշխատանք փնտրող անձին հաշվառումից հանելու համար նախատեսված դիմումին, ինչը նշանակում է, որ վերոնշյալ դիմումները պետք է ներկայացվեն անձամբ՝ տարածային կենտրոն ներկայանալու միջոցով, ի տարբերություն նախագծի 1-ին կետի 3-րդ ենթակետով լրացվող 14.1-ին կետի, որով, ի թիվս այլ փաստաթղթերի, նախատեսվում է նաև գրավոր դիմումի՝ էլեկտրոնային պատկերատպված (սքանավորված) տարբերակով ներկայացնելու հնարավորություն(հղում կատարելով 3-րդ հավելվածի 14-րդ կետին, որը վերաբերվում է անձի հաշվառման վայրը փոփոխելու դեպքին): Կարծում ենք, որ էլեկտրոնային եղանակով դիմելու գործընթացը համակարգային լուծումների առումով պետք է լինի միասնական և ծառայի իր նախանշած նպատակին: | Ընդունվել է։ |
| 2. Բացի այդ, նախագծով ապահովված չեն այն համապատասխան ընթացակարգերը, որոնք հնարավորություն կտան տարածքային կենտրոն էլեկտրոնային եղանակով դիմած անձին տեղեկանալու իր կողմից ներկայացված փաստաթղթերի մուտքագրված լինելու (կամ թերի լինելու) կամ տարածքային կենտրոնում իր հաշվառված լինելու մասին: | Ընդունվել է։ |
| **6. ՀՀ վարչապետի աշխատակազմի սոցիալական հարցերի վարչություն** | **16.08.2021 թ.** |
| **N 02/11.9/27778-2021** |
| 1. 1-ին կետի 1-ին ենթակետով նախատեսվում է փաստաթղթերի ներկայացման՝ դրանց էլեկտրոնային պատկերատպված տարբերակների ներկայացման հնարավորության մասին՝ տարածքային կենտրոնի պաշտոնական էլեկտրոնային փոստի հասցեին ուղարկելու, ինչպես նաև ծառայության պաշտոնական կայքէջի միջոցով: Առաջարկում ենք որոշման մեջ ամրագրել տարածքային կենտրոնի պաշտոնական էլեկտրոնային փոստի հասցեն և ծառայության պաշտոնական կայքէջը: Նախագծի առաջարկվող ձևակերպումից պարզ չէ, թե արդյոք խոսքը գնում է միաժամանակ և՛ էլեկտրոնային փոստի միջոցով և՛ պաշտոնական կայքէջի միջոցով դիմելու մասին: Բացի այդ, ծառայության պաշտոնական կայքէջի ներկայիս կարգավորոմներից պարզ չէ դիմելու ընթացակարգը, իսկ եթե այն մշակվելու է հետագայում, առաջարկում ենք Նախագծի մեջ ամրագրել նաև այդ կարգավորումների հաստատման մանրամասները:
 | Ընդունվել է։Նախագծի 1-ին կետի 1-ին ենթակետում լրացվել է ծառայության <https://socservice.am> պաշտոնական կայքէջը, իսկ տարածքային կենտրոնների պաշտոնական էլեկտրոնային փոստի հասցեներին ուղարկելու տարբերակը հանվել է «Էլեկտրոնային կառավարման, ենթակառուցվածքների ներդրման գրասենյակ» ՓԲԸ-ի 2-րդ առաջարկության հիման վրա։ Միասնական սոցիալական ծառայության պաշտոնական կայքէջի միջոցով առցանց դիմում և փաստաթղթերի էլեկտրոնային պատկերատպված տարբերակների ներկայացման հնարավորությունն առկա կլինի Նախագիծը ՀՀ կառավարության կողմից ընդունվելու դեպքում։ |
| 1. Հաշվի առնելով, որ Նախագիծը շահագրգիռ գերատեսչությունների հետ համաձայնեցվել է 2020թ-ի մայիս-հունիս ամիսներին, առաջարկում ենք այն ևս մեկ անգամ շրջանառել վերոհիշյալ գերատեսչությունների հետ:
 | Ընդունվել է։ |
| **7. ՀՀ վարչապետի աշխատակազմի ֆինանսատնտեսագիտական վարչություն** | **16.08.2021 թ.** |
| **N 02/11.9/27778-2021** |
| 1. Նախագծի 1-ին կետի 1-ին ենթակետով առաջարկվում է համապատասխան լրացում կատարել N 3 հավելվածի 4-րդ կետում, մասնավորապես նշվում է հետևյալը՝ «, իսկ առցանց եղանակով հաշվառվելու դեպքում ներկայացնում է ...... դրանց էլեկտրոնային պատկերատպված (սքանավորված) տարբերակները՝ տարածքային կենտրոնի պաշտոնական էլեկտրոնային փոստի հասցեին ուղարկելու, ինչպես նաև ծառայության պաշտոնական կայքէջի միջոցով»: Նույն հավելվածի 8-րդ կետի նոր խմբագրությամբ առաջարկվող տարբերակում նշվում է որ՝ «8. Աշխատանք փնտրող անձին հաշվառելու նպատակով անհրաժեշտ փաստաթղթերը տարածքային կենտրոնի կողմից ստանալու օր է համարվում սույն կարգով նախատեսված անհրաժեշտ բոլոր փաստաթղթերը տարածքային կենտրոն ներկայացնելու (այդ թվում՝ առցանց եղանակով) օրը: Նախագծի 3-րդ ենթակետով առաջարկվում է լրացնել նոր 10.1 կետ, համաձայն որի՝ «Առցանց եղանակով հաշվառվելու դեպքում տարածքային կենտրոնը սույն կարգի 4-րդ կետով նախատեսված փաստաթղթերի էլեկտրոնային պատկերատպված (սքանավորված) տարբերակները ստանալուց հետո երկու աշխատանքային օրվա ընթացքում աշխատանք փնտրող անձի էլեկտրոնային փոստի հասցեին է ուղարկում տեղեկատվություն նրա հաշվառված լինելու մասին` նշելով հաշվառման տարին, ամիսը, ամսաթիվը: Գործող որոշման մատնանշված հավելվածի 9-րդ կետում միաժամանակ նշվում է, որ աշխատանք փնտրող անձը համարվում է հաշվառված՝ սույն կարգով նախատեսված անհրաժեշտ բոլոր փաստաթղթերը տարածքային կենտրոնի կողմից ստանալու օրվանից: Վերոգրյալի հետ կապված հայտնում ենք հետևյալը՝ արդյո՞ք առցանց եղանակով ներկայացնելու դեպքում աշխատանք փնտրող անձը պարտավոր է միաժամանակ /միևնույն պահին/ համապատասխան փաստաթղթերը ուղարկել ինչպես տարածքային կենտրոնի պաշտոնական էլեկտրոնային փոստի հասցեին, այնպես էլ՝ ծառայության պաշտոնական կայքէջին: Եվ եթե օրինակ փաստաթղթերը ուղարկվում են տարածքային կենտրոնի պաշտոնական էլեկտրոնային փոստի հասցեին, և ընդամենը 1 կամ մի քանի օր հետո նաև ծառայության պաշտոնական կայքէջի միջոցով են ուղարկվում, որից հետո ծառայությունը վերահասցեագրում է համապատասխան տարածքային կենտրոնին, ապա ո՞ր պահը կհամարվի աշխատանք փնտրող անձին հաշվառելու նպատակով անհրաժեշտ փաստաթղթերը տարածքային կենտրոնի կողմից ստանալու օր:Վերոգրյալում ներկայացված տարակարծություններից խուսափելու նպատակով առաջարկում ենք հնարավորինս հստակ ձևակերպել առաջարկվող կարգավորումները: | Ընդունվել է։«Էլեկտրոնային կառավարման, ենթակառուցվածքների ներդրման գրասենյակ» ՓԲԸ-ի 2-րդ առաջարկության հիման վրա տարածքային կենտրոնների պաշտոնական էլեկտրոնային փոստի հասցեներին ուղարկելու տարբերակը հանվել է, միաժամանակ ավելացվել է էլեկտրոնային հարցումների միասնական հարթակի՝ (<https://e-request.am>) միջոցով փաստաթղթերի էլեկտրոնային պատկերատպված տարբերակները ներկայացնելու հնարավորությունը, և տարընկալումից խուսափելու նպատակով «ինչպես նաև» բառերի փոխարեն օգտագործվել է «կամ» շաղկապը։ |
| 1. Միաժամանակ հայտնում ենք նաև, որ <https://e-request.am> էլեկտրոնային հարթակը ևս հնարավորթյուն է տալիս համապատասխան մարմնին ներկայացնել դիմում /այդ թվում կցել համապատասխան փաաստաթղթեր/ և հետևել դրանց ընթացքին: Ուստի նպատակահարմարության դեպքում առաջարկում ենք դիտարել նաև նշված հարթակի միջոցով ևս դիմում և համապատասխան փաստաթղթեր ներկայացնելու հնարավորության հարցը:
 | Ընդունվել է։ |
| 1. Նախագիծը առաջարկում ենք համաձայնեցնել նաև «ԷԿԵՆԳ» ՓԲԸ-ի և Բարձր տեխնոլոգիական արդյունաբերության նախարարության հետ:
 | Ընդունվել է։ |
| **8. ՀՀ բարձր տեխնոլոգիական արդյունաբերության նախարարություն** | **06.08.2021 թ.** |
| **N 01/17.1/4992-2021** |
| 1. Առաջարկություններ չկան։
 |  |
| **9. «Էլեկտրոնային կառավարման, ենթակառուցվածքների ներդրման գրասենյակ» ՓԲԸ** | **23.08.2021 թ.** |
| **N 2054** |
| Նախագծի վերաբերյալ «ԷԿԵՆԳ» ՓԲԸ առաջարկները ներկայացվել են մեկնաբանությունների և խմբագրական փոփոխությունների տեսքով (track changes տարբերակով): Մասնավորապես, նշվել է, որ1. ՀՀ կառավարության 2014 թվականի ապրիլի 17-ի N 534-Ն որոշման (այսուհետ՝ որոշում) N 3 հավելվածի 3-րդ կետի 1-ին և 2-րդ ենթակետերով ներկայացվող փաստաթղթերից որևէ մեկը ստանալու դեպքում հնարավոր է ստանալ մյուսի վերաբերյալ տվյալները՝ Բնակչության պետական ռեգիստրից: Հաշվի առնելով «Անձնական տվյալների պաշտպանության մասին» ՀՀ օրենքով սահմանված սուբյեկտի նվազագույն ներգրավման սկզբունքը՝ առաջարկում ենք քաղաքացուց պահանջել միայն անձի ՀԾՀ-ն, և անձնագրային տվյալները ձեռք բերել ՀՀ ոստիկանությունից՝ Կառավարության փոխգործելիության հարթակի միջոցով: Հաշվի առնելով նաև այն հանգամանքը, որ պետական եկամուտների կոմիտեում պահպանվում են անձի աշխատանքային գործունեության մասին տվյալները, և դրանք նույնպես հնարավոր է ինքնաշխատ ստանալ, առաջարկում ենք նախագծով սահմանել, որ քաղաքացին պետք է ներկայացնի ցանկով նախատեսված փաստաթղթերի սքանավորված տարբերակները միայն այն պարագայում, երբ դրանք արտացոլված չեն կամ ամբողջական չեն e-citizen.am կայքում։
 | Չի ընդունվել։««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամի հետ քննարկման արդյունքում առաջարկությունը չի ընդունվել։ Մասնավորապես, Նախագիծն ընդհանուր առմամբ վերաբերում է «Գործ» տեղեկատվական համակարգում հաշվառվելու նպատակով առձեռն փաստաթղթեր հանձնելու ընթացակարգը էլեկտրոնային դարձնելուն, ինչը տվյալ դեպքում լուծում է առաջարկում «Աշխատանք առանց սահմանների» որոնողական համակարգի շրջանակում տարածքային կենտրոններ պարտադիր հաճախելու պայմանի վերացմանը, առձեռն փաստաթղթեր ներկայացնելու պահանջի չեղարկմանը: ՀՀ կառավարության որոշման տվյալ նախագծով  նախատեսված «ԷԿԵՆԳ» ՓԲԸ-ն ուղղակիորեն որպես այլընտրանքային տեղեկատվական աղբյուր դիտարկելը  տվյալ փուլում «Գործ» տեղեկատվական համակարգի գործառութային առանձնահատկություններից ելնելով առաջացնում է տեխնիկական և ընթացակարգային խնդիրներ։ |
| Առաջարկում ենք դիտարկել էլեկտրոնային փոստով պետական մարմինների հետ հաղորդակցվելու պրակտիկան բացառելու հնարավորությունը և սահմանել, որ էլեկտրոնային տեսքով նամակն ուղարկել հնարավոր է միայն պաշտոնական կայքէջի և e-request-ի միջոցով:  | Ընդունվել է։ |
| Նախագծի 1-ին կետի 1-ն ենթակետը «միջոցով։» բառից հետո լրացնել «Սույն կարգի 3-րդ կետով նախատեսված փաստաթղթերում առկա տեղեկատվությունը կարող է ներկայացվել նաև e-citizen.am կայքից ներբեռնած տեղեկանքի տեսքով, եթե այն պարունակում է փաստաթղթի իսկության ստուգման համար անհրաժեշտ վավերապայմանները։» բառերով։ | Ընդունվել է։ |
| Քանի որ առցանց տարբերակով դիմումն ստացվելու դեպքում դիմումը մուտքագրվում է պետական մարմնի էլեկտրոնային փաստաթղթաշրջանառության համակարգ, առաջարկում ենք Նախագծի 1-ին կետի 2-րդ ենթակետում դիմելու օրվա փոխարեն նշել էլեկտրոնային փաստաթղթաշրջանառության համակարգում դիմումի գրանցման ամսաթիվը։ | Չի ընդունվել։Նախագծի 1-ին կետի 2-րդ ենթակետում խոսքը գնում է աշխատանք փնտրող անձին հաշվառելու նպատակով անհրաժեշտ փաստաթղթերը տարածքային կենտրոնի կողմից ոչ միայն առցանց, այլ նաև առձեռն ստանալու մասին, ուստի միասնական մոտեցման ապահովման նպատակով նախատեսվել է տարածքային կենտրոնի կողմից անհրաժեշտ փաստաթղթերի ստացման օր համարել բոլոր անհրաժեշտ փաստաթղթերը ներկայացնելու, այլ ոչ թե էլեկտրոնային փաստաթղթաշրջանառության համակարգում դիմումի գրանցման օրը։ |
| Քանի որ առաջարկվում է նախագծով դիտարկել սքանավորված տարբերկաներից բացի նաև այլ ձևով փաստաթղթերի ներկայացման հնարավորությունը (տե՛ս մեկնաբանությունը վերևում), առաջարկում ենք նախագծի 1-ին կետի 3-րդ ենթակետից հանել «էլեկտրոնային պատկերատպված (սքանավորված) տարբերակները» բառերը և «փաստաթղթերի» բառը փոխարինել «փաստաթղթերը» բառով:  | Չի ընդունվել։Տես՝ 1-ին առաջարկության մասով ներկայացված հիմնավորումը։ |
| Նախագծի 1-ին կետի 3-րդ ենթակետով լրացվող 10.1 կետը «ամսաթիվը։» բառից հետո առաջարկվում է լրացնել «ՀՀ քաղաքացիների հաշվառված լինելու մասին տեղեկատվությունը արտացոլվում է նաև e-citizen.am կայքում՝ քաղաքացու անձնական գրասենյակում:» բառերով։ | Չի ընդունվել։Տես՝ 1-ին առաջարկության մասով ներկայացված հիմնավորումը։ |
| Նախագծի 1-ին կետի 3-րդ ենթակետով լրացվող 10.2 կետը առաջարկվում է «տարբերակը:» բառից հետո լրացնել «ՀՀ քաղաքացիների՝ գործազուրկի կարգավիճակի տրման մասին լիազոր անձի որոշումն արտացոլվում է նաև e-citizen.am կայքում՝ քաղաքացու անձնական գրասենյակում:» բառերով։ | Չի ընդունվել։Տես՝ 1-ին առաջարկության մասով ներկայացված հիմնավորումը։ |
| Նախագծի 1-ին կետի 5-րդ ենթակետը շարադրել հետևյալ խմբագրությամբ՝ «5) 12-րդ կետում «դեպքում» բառից հետո լրացնել «, իսկ առցանց եղանակով հաշվառումից հանելու նպատակով դիմումը ներկայացնում է էլեկտրոնային հարցումների միասնական հարթակի միջոցով:» բառերը։ | Ընդունվել է։ |
|  Նախագծի 1-ին կետի 6-րդ ենթակետի առնչությամբ առաջարկվում է դիտարկել վերոնշյալ մեկնաբանությունները։ | Չի ընդունվել։Տես՝ 1-ին առաջարկության մասով ներկայացված հիմնավորումը։ |
| Նախագծի 1-ին կետի 6-րդ ենթակետի վերաբերյալ առաջարկում ենք էլեկտրոնային փոստի հասցեի փոխարեն սահմանել էլեկտրոնային հարցումների միասնական հարթակի միջոցով դիմումն ուղարկելու պահանջը: Առաջարկում ենք նաև քննարկել e-request.am հարթակում տարաքային ստորաբաժանումներն ըստ անվանումների տարանջատելու նպատակահարմարությունը: | Ընդունվել է։ |
| 1. Միաժամանակ, կարևորելով նախատեսվող փոփոխությունների ազդեցությունը քաղաքացիների կողմից հանրային ծառայությունների ստացման հարմարավետության վրա՝ հայտնում ենք մեր պատրաստակամությունը աշխատանքային կարգով առավել մանրամասն քննարկելու ներկայացված առաջարկությունները:
 | Ընդունվել է։Ներկայացված առաջարկությունները քննարկվել են նաև աշխատանքային կարգով։ |
| **10. ՀՀ էկոնոմիկայի նախարարություն** | **30.08.2021 թ.** |
| **N 01/12479-2021** |
| 1. Առաջարկություններ չկան։
 |  |
| **11. ՀՀ ֆինանսների նախարարություն** | **02.09.2021 թ․** |
| **N 01/11-1/13822-2021** |
| 1. Առաջարկություններ չկան։
 |  |
| **Նախագիծը տեղադրվել է www.e-draft.am կայքում` հանրային քննարկման նպատակով** |  |
| Հանրային քննարկման դնելու արդյունքում առաջարկություններ չեն ստացվել: |  |